У прынятай заяве брэсцкія сябры прафсаюза РЭП патрабуюць адміністрацыю “Граніта” прадставіць юрыдычны адрас для рэгістрацыі новай прафсаюзнай арганізацыі, спыніць ціск і запалохванне рабочых і іх сем’яў, а таксама выказваюць сваю салідарнасць з тымі, хто адстойвае свае законныя правы і інтарэсы. Акрамя таго, аўтары заявы паведамляюць пра пачатак збору ахвяраванняў для матэрыяльнай дапамогі сябрам БНП з ліку рабочых “Граніта”, што церпяць пераслед ад дзеянняў адміністрацыі прадпрыемства і ўладаў.